kardosdrur/scandi-wiki huggingface dataset:
Sebastian Denius

Sebastian Denius Nielsen (født 8. juni 1995 i Kjellerup) er en dansk fodboldspiller, der spiller for Skive IK.

Historie 
Denius har en bror og søster, og er opvokset i Hindbjerg, få kilometer øst for Kjellerup. Her begyndte han at spille fodbold i Kjellerup Idrætsforening, hvor hans forældre i mange år havde været frivillige.

Viborg FF 
Allerede som helt ung var Sebastian Denius til prøvetræninger hos Viborg FFs ungdomsafdeling FK Viborg. Herefter skiftede han allerede klub som U13-spiller. Da han blev ældre blev han tilknyttet klubben på en bibeskæftigelseskontrakt, da han samtidig skulle tage en HHX-uddannelse. Som U19-spiller spillede Denius også kampe i Reserveligaen, ligesom han ofte blev udtaget til bruttotruppen, når Viborgs 1. hold skulle spille i Superligaen. 18. maj 2014 fik han debut i landets bedste række, da han i Viborg FFs udekamp på Blue Water Arena mod Esbjerg fB efter 71. minutter blev indskiftet i stedet for Wílton Figueiredo.

Sæsonen efter var Viborg rykket ned i 1. division, men det gav ikke meget mere spilletid på klubbens bedste hold for Sebastian Denius. Det blev til 30 minutters spilletid i en hjemmekamp den 17. august 2014 mod Skive IK, og 40 minutter på banen i en pokalkamp mod AGF tre dage efter. I alt sad han på bænken i ti 1. divisionskampe, uden at komme på banen. I januar 2015 blev Denius udlånt til barndomsklubben Kjellerup IF for resten af sæsonen, så han kunne få mere fast spilletid.

I 2015-16 sæsonen var Viborg tilbage i Superligaen, ligesom Sebastian Denius igen var tilbage i Viborg-truppen. De første spilleminutter kom i september, hvor han i to pokalkampe mod Boldklubben Marienlyst og Roskilde KFUM var på banen i samlet én time. Han scorede ét mål i 5-1 sejren over Marienlyst. I slutningen af oktober spillede han hele kampen, da Viborg blev slået ud af pokalturneringen på udebane af Skive IK.
Første gang han var i truppen til en superligakamp var 4. oktober 2015, da han så hele kampen mod F.C. København i Parken fra bænken. I den sæson sad Denius på bænken i syv kampe uden at komme på banen, og det blev kun til én indskiftning, da han 8. maj 2016 på Energi Viborg Arena fik de sidste to minutter i kampen mod AaB, som afløser for Jonas Kamper.

Da sæsonen var slut, ønskede Sebastian Denius at få sin kontrakt med Viborg FF ophævet, da han ønskede at finde en klub hvor han kunne få fast spilletid. Spillerens ønske blev eftergivet af direktør Morten Jensen, og i slutningen af juli 2016 var Denius fritstillet.

Kjellerup IF 
Efter ophævelse af kontrakten med Viborg, lavede Sebastian Denius i august 2016 en amatøraftale med Kjellerup IF, som netop var vendt tilbage  til 2. division, efter en oprykning fra Danmarksserien.

Skive IK 
I juli 2018 blev det offentliggjort, at Denius skiftede til Skive IK på en etårig kontrakt gældende frem til sommeren 2019. I juni 2019 skrev han under på en etårig forlængelse af sin kontrakt.

Referencer

Eksterne henvisninger 
 

Personer fra Kjellerup
Fodboldspillere fra Danmark
Fodboldspillere fra Kjellerup IF
Fodboldspillere fra Viborg FF
Fodboldspillere fra Skive IK
Hindbjerg

Hindbjerg er en bebyggelse 4 km øst for Kjellerup og 17 km nord for Silkeborg. Den hører til Silkeborg Kommune og ligger i Region Midtjylland.

Hindbjerg hører til Levring Sogn. Levring Kirke ligger i Levring 2 km nordvest for Hindbjerg.

Historie 
Hindbjerg var en landsby, bestående af 5 gårde og en mølle.

Jernbanen 
Hindbjerg fik station på Silkeborg-Kjellerup-Rødkærsbro Jernbane.(1924-68). Målebordsbladet fra 1900-tallet viser kun et trinbræt, men stationsbygningen, der er bevaret på Hindbjergvej 10, er opført i 1923.

Noter

Eksterne kilder/henvisninger 

 Hindbjerg Station på danskejernbaner.dk
 Geodatastyrelsen: Høje målebordsblade 1842-1899 og lave målebordsblade 1901-1971

Lokaliteter i Silkeborg Kommune
Singalesere

Singalesere er det største folkeslag i Sri Lanka, med mere end 15 millioner mennesker (2012). De taler singalesisk og er indvandret til Sri Lanka fra Indien, formentlig omkring 550 f.Kr.

Singaleserne kan inddeles i to hovedgrupper. Ca. 40 % er kandya, som traditionelt holder til i højlandet. De har bevaret mere af deres gamle kultur end den anden gruppe, lavlandssingaleserne. Landbrug er traditionelt hovederhverv.

Til trods for at de fleste singalesere har været buddhister, siden denne religion kom fra Indien i 200-tallet f.Kr., er deres samfund lagdelt i et kastesystem efter et tilnærmet indisk mønster.

Eksterne kilder og henvisninger 

Folkeslag i Asien
Manon Houette

Manon Houette (født den 7. juli 1992 i Le Mans, Frankrig) er en kvindelig fransk håndboldspiller, der spiller for Chambray Touraine Handball og Frankrigs kvindehåndboldlandshold. Hun har spillere optrådt for Fleury Loiret HB og tyske Thüringer HC.

Kilder

Eksterne henvisninger 
 

Håndboldspillere fra Frankrig
Håndboldspillere fra Thüringer HC
Håndboldspillere fra Fleury Loiret HB
Håndboldspillere fra Metz Handball
Olympiske håndboldspillere fra Frankrig
Olympiske medaljevindere i håndbold
Olympiske sølvmedaljevindere fra Frankrig
Medaljevindere ved sommer-OL 2016
Håndboldspillere ved sommer-OL 2016
Deltagere for Frankrig ved sommer-OL 2016
Junglen i Calais

Junglen i Calais eller New Jungle er øgenavnet på en ikke-godkendt flygtninge- og migrantlejr i den franske havneby Calais. Siden 1999 har der været små områder med migranter, som søgte ophold i Storbritannien via passage af den Engelske Kanal. På grund af Flygtningekrisen i Europa skønner man, at der i september 2016 levede over 7.000 personer under primitive forhold i lejren.

Rydning 
De franske myndigheder indledte en rydning af lejren d. 24. oktober 2016, som de forventede ville tage flere dage. Få måneder efter rydningen var der dog stadig mange flygtninge og immigranter i området, og flere grupper genopbyggede små lejre i skovene. Siden rydningen er der flere gange blevet rapporteret om uroligheder mellem forskellige grupper af migranter.

Referencer

Eksterne henvisninger 

Pas-de-Calais
Flygtningelejre
Hartenholm

Hartenholm er en by og en kommune i det nordlige Tyskland, beliggende i Amt Kaltenkirchen-Land i den vestlige del af Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Hartenholm ligger omkring 15 km sydvest for Bad Segeberg. Motorvejen A7 går ca. syv kilometer mod vest i nord/sydgående retning.

Flugplatz Hartenholm ligger i nabokommunen Hasenmoor, lige nordvest for kommunegrænsen ved Bundesstraße B 206 der lige strejfer nordspidsen af kommunen i øst/vestgående retning.

Hartenholm lige syd for det store skovområde Segeberger Forst, der omtrent svarer til kommunefrie Forstgutsbezirk Buchholz og har et areal på 4.000 ha. hvilket der gør det til det næststørste skovområde i Slesvig-Holsten, efter Sachsenwald.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Senfølge

En senfølge er en forandring i tilværelsen efter en alvorlig hændelse i livet. Senfølger er blandt andet anerkendt i følgende situationer:

 Senfølger af seksuelle overgreb i barndommen
 Senfølger efter kræft 
 Senfølger af COVID-19
Stigsnæs Færgehavn

Stigsnæs Færgehavn er en færgehavn der ligger på halvøen Stigsnæs i Sydvestsjælland syd for Skælskør.

Havnen ligger i udkanten af Stigsnæs Skov og ud til Storebælt, og har færgeforbindelser til Agersø og Omø.

Stigsnæs Landevej der gå fra Skælskør til Stigsnæs Færgehavn ender her.

Tæt ved havnen ligger et industriområde hvor kraftværket Stigsnæsværket, Stigsnæsværkets Havn samt Stigsnæs Gulfhavn Olie Terminal og resterne af det tidligere olieraffinaderi på Stigsnæs og Stigsnæs Industripark ligger.

Kilder 

Skælskør
Havne i Danmark
Færgehavne
Stigsnæs Skov

Stigsnæs Skov er en privat skov der ligger på halvøen Stigsnæs i Sydvestsjælland syd for Skælskør. 

I skoven ligger Stigsnæs Skansen som er et stort overdrevs og strandengområde som indeholder overdrev og fortidsminder.

Den sydlige del af skoven er gennemskåret af Stigsnæs Landevej, der føre fra Skælskør og ned til Stigsnæs Færgehavn der ligger i udkanten af skoven, hvor der er færgeforbindelse til Agersø og Omø.

Ved skoven ligger kraftværket Stigsnæsværket, Stigsnæsværkets Havn samt Stigsnæs Gulfhavn Olie Terminal og resterne af det tidligere olieraffinaderi på Stigsnæs.

Kilder 

Privatskove i Danmark
Skælskør
K League 1

K League 1 er den sydkoreanske fodboldliga.

2021 
 Daegu FC
 Gangwon FC
 Gwangju FC
 Incheon United
 Jeju United
 Jeonbuk Hyundai Motors
 Pohang Steelers
 Seongnam FC
 FC Seoul
 Suwon Samsung Bluewings
 Suwon FC
 Ulsan Hyundai

Resultater 
{| class="wikitable" style="text-align:center;"
|-
! colspan="3" | K League (1983 - 2012)
|-
! Sæson
! Mestre
! Vice-mestre
|-
|1983
|Hallelujah FC
|Daewoo Royals
|-
|1984
|Daewoo Royals
|Yukong Elephants
|-
|1985
|Lucky-Goldstar Hwangso
|POSCO Atoms
|-
|1986
|POSCO Atoms
|Luck-Goldstar Hwangso
|-
|1987
|Daewoo Royals
|POSCO Atoms
|-
|1988
|POSCO Atoms
|Hyundai Horang-i
|-
|1989
|Yukong Elephants
|Lucky-Goldstar Hwangso
|-
|1990
|Lucky-Goldstar Hwangso
|Daewoo Royals
|-
|1991
|Daewoo Royals
|Hyundai Horang-i
|-
|1992
|POSCO Atoms
|Ilhwa Chunma
|-
|1993
|Ilhwa Chunma
|LG Cheetahs
|-
|1994
|Ilhwa Chunma
|Yukong Elephants
|-
|1995
|Ilhwa Chunma
|Pohang Atoms
|-
|1996
|Ulsan Hyundai Horang-i
|Suwon Samsung Bluewings
|-
|1997
|Pusan Daewoo Royals
|Jeonnam Dragons
|-
|1998
|Suwon Samsung Bluewings
|Ulsan Hyundai Horang-i
|-
|1999
|Suwon Samsung Bluewings
|Pusan Daewoo Royals
|-
|2000
|Anyang LG Cheetahs
|Bucheon SK
|-
|2001
|Seongnam Ilhwa Chunma
|Anyang LG Cheetahs
|-
|2002
|Seongnam Ilhwa Chunma
|Ulsan Hyundai Horang-i
|-
|2003
|Seongnam Ilhwa Chunma
|Ulsan Hyundai Horang-i
|-
|2004
|Suwon Samsung Bluewings
|Pohang Steelers
|-
|2005
|Ulsan Hyundai Horang-i
|Incheon United
|-
|2006
|Seongnam Ilhwa Chunma
|Suwon Samsung Bluewings
|-
|2007
|Pohang Steelers
|Seongnam Ilhwa Chunma
|-
|2008
|Suwon Samsung Bluewings
|FC Seoul
|-
|2009
|Jeonbuk Hyundai Motors
|Seongnam Ilhwa Chunma
|-
|2010
|FC Seoul
|Jeju United
|-
|2011
|Jeonbuk Hyundai Motors
|Ulsan Hyundai
|-
|2012
|FC Seoul
|Jeonbuk Hyundai Motors
|-
|-
! colspan="3" | K League 1 (2013 - )
|-
|2013
|Pohang Steelers
|Ulsan Hyundai
|-
|2014
|Jeonbuk Hyundai Motors
|Suwon Samsung Bluewings
|-
|2015
|Jeonbuk Hyundai Motors
|Suwon Samsung Bluewings
|-
|2016
|FC Seoul
|Jeonbuk Hyundai Motors
|-
|2017
|Jeonbuk Hyundai Motors
|Jeju United
|-
|2018
|Jeonbuk Hyundai Motors
|Gyeongnam FC
|-
|2019
|Jeonbuk Hyundai Motors
|Ulsan Hyundai
|-
|2020
|Jeonbuk Hyundai Motors
|Ulsan Hyundai
|}

Flest titler

Eksterne henvisninger 

Fodboldligaer
Fodbold i Sydkorea
Etableret i 1983
Seongnam FC

Seongnam FC (koreansk: 성남 FC) er en fodboldklub i Seongnam , Sydkorea.

Titler 
K League Classic
Vinder (7): 1993, 1994, 1995, 2001, 2002, 2003, 2006

Korean FA Cup
Vinder (3): 1999, 2011, 2014

Korean League Cup
Vinder (3): 1992, 2002, 2004

Korean Super Cup
Vinder (1): 2002

President's Cup
Vinder (1): 1999

AFC Champions League
Vinder (2): 1995, 2010

Asian Super Cup
Vinder (1): 1996

A3 Champions Cup
Vinder (1): 2004

Afro-Asian Club Championship
Vinder (1): 1996

Eksterne henvisninger 

 hjemmeside (koreansk)
Fodboldklubber i Sydkorea
Sport i Sydkorea
Pohang Steelers

Pohang Steelers (koreansk: 포항 스틸러스) er en fodboldklub i Pohang, Sydkorea.

Titler 
K League Classic
Vinder (5): 1986, 1988, 1992, 2007, 2013

Korean FA Cup
Vinder (4): 1996, 2008, 2012, 2013

Korean League Cup
Vinder (2): 1993, 2009

AFC Champions League
Vinder (3): 1996-97, 1997-98, 2009

Eksterne henvisninger 

 hjemmeside  (koreansk)
Fodboldklubber i Sydkorea
Sport i Sydkorea
Suwon Samsung Bluewings

Suwon Samsung Bluewings (koreansk: 수원 삼성 블루윙즈) er en fodboldklub i Suwon, Sydkorea.

Titler 
K League Classic
Vinder (4): 1998, 1999, 2004, 2008

Korean FA Cup
Vinder (5): 2002, 2009, 2010, 2016, 2019

Korean League Cup
Vinder (6): 1999, 1999s, 2000, 2001, 2005, 2008

Korean Super Cup
Vinder (3): 1999, 2000, 2005

AFC Champions League
Vinder (3): 2000–01, 2001–02

Asian Super Cup
Vinder (2): 2001, 2002

A3 Champions Cup
Vinder (1): 2005

Pan-Pacific Championship
Vinder (1): 2009

Eksterne henvisninger 

 hjemmeside (koreansk)
Fodboldklubber i Sydkorea
Sport i Sydkorea
Ulsan Hyundai

Ulsan Hyundai (koreansk: 울산 현대) er en fodboldklub i Ulsan, Sydkorea.

Titler 
K League Classic
Vinder (3): 1996, 2005, 2022

Korean League Cup
Vinder (5): 1986, 1995, 1998, 2007, 2011

Korean Super Cup
Vinder (1): 2006

AFC Champions League
Vinder (1): 2012

A3 Champions Cup
Vinder (1): 2006

Eksterne henvisninger 

 hjemmeside (koreansk)
Fodboldklubber i Sydkorea
Sport i Sydkorea
Etableret i 1983
Jeonnam Dragons

Jeonnam Dragons (koreansk: 전남 드래곤즈) er en fodboldklub i byen Gwangyang, Sydkorea.

Titler 
Korean FA Cup
Vinder (4): 1997, 2006, 2007, 2021

Eksterne henvisninger 

 hjemmeside (koreansk)
Fodboldklubber i Sydkorea
Sport i Sydkorea
Gedesby Mølle

Gedesby Mølle er en hollandsk vindmølle i Gedesby 3 km nordøst for Gedser på Falster. Den blev taget i brug i 1911, og var i drift frem til 1947. Det er landets sydligste vindmølle.

Historie 
Den nuværende mølle erstattede en tidligere stubmølle, som lå lidt mod vest, på en forhøjning, hvor landevejen mellem Gedser og Nykøbing Falster går igennem. Denne mølle overlevede stormfloden 1872, der havde øvet betydelig skade på selve Gedesby. 

En Kristian Hansen valgte at opføre den nuværende hollandske vindmølle, da den gamle stubmølle var utidssvarende. Den stod klar i 1911, men i 1917 var han gået konkurs og den fik nye ejere. Møllen fungerede frem til 1947. I 1957 ødelagde et haglvejr  den ene vingehæk, og året efter knækkede akslen i 1958. Herefter forfaldt møllen i mange år. I 1970 startede man en trælasthandel i bygningen. I 1985 igangsatte to lokale bevaringen af møllen og begyndte at restaurere den. På trods af at den daværende Sydfalster Kommune ikke ønskede at støtte projektet blev der samlet penge ind i lokalbefolkningen, og ejeren siden 1976 lod møllelauget få råderet over møllen. I 1995 stod den færdigrestaureret og fuldt funktionsdygtig.

Beskrivelse 
Overmøllen er opført i træ, og beklædt med tagpap, ligesom hatten er det.

Møllens vingefang er kun 15 m, hvilket gør den til en af Danmarks mindste.

Se også 
 Vindmøller på Lolland-Falster

Referencer

Eksterne henvisninger 
 gedesbymoelle.dk

Hollandske vindmøller i Danmark
Bygninger, konstruktioner og anlæg i Guldborgsund Kommune
Etableret i 1911
Judo under sommer-OL 2016 – 52 kg (damer)

Kvindernes 52 kg judokonurrence under sommer-OL 2016 i Rio de Janeiro blev afholdt den 7. august 2016 på Carioca Arena 2.

Referencer 

52 kg (damer)
Kvindesport under OL
Judo under sommer-OL 2016 – 81 kg (herrer)

Mændenes 81 kg konkurrence i judo under sommer-OL 2016 i Rio de Janeiro blev afholdt d. 9. august 2016 på Carioca Arena 2.

81 kg (herrer)
Forenede Arabiske Emirater ved sommer-OL 2016

Forenede Arabiske Emirater deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Medaljevinderne

Referencer 

Lande ved sommer-OL 2016
2016
Jana Krause

Jana Krause (født den 10. Juni 1987 i München) er en tysk håndboldspiller som spiller for Thüringer HC og det tyske landshold. Hun har spillere optrådt for HC Leipzig og Buxtehuder SV.

Kilder 

Håndboldspillere fra Tyskland
Lýdia Jakubisová

Lýdia Jakubisová er en slovakisk håndboldspiller som spiller for Thüringer HC og Slovakiets kvindehåndboldlandshold. Hun har tidligere spillet for VfL Oldenburg.

Kilder 

Håndboldspillere fra Slovakiet
Håndboldspillere fra Thüringer HC
Atletik under sommer-OL 2016 - 5000 meter løb (herrer)

Mændenes 5000 meter løb ved sommer-OL 2016 i Rio de Janeiro blev afholdt den 17. og 20. august på Olympic Stadium.

Referencer 

5000 meter løb (herrer)
UEFA Women's Champions League

UEFA Women's Champions League er en international fodboldturnering for klubber i kvindefodbold, som spiller i nationer, som er medlem af UEFA. Turneringen blev første gang spillet i 2001-02 under navnet UEFA Women's Cup og skiftede navn til UEFA Women's Champions League i forbindelse med 2009-10-udgaven. Den vigtigste ændring var, at man inkluderede nummer to i de nationale mesterskaber fra otte af de rankede lande, og at finalen blev spillet som en kamp og i den samme by som UEFA Champions League-finalen.

Olympique Lyonnais er den mest vindende klub i turneringens historie. De har vundet titlen syv gange.

Finaler 
UEFA Women's Cup var en fodboldturnering for europæiske klubber. Den startede i 2001-02-sæsonen i forbindelse med den øgede interresse for kvindefodbold. Holdene kvalificerer sig ved at vinde enten landsturneringen eller pokalturneringen i deres land.

UEFA Women's Cup finaler

UEFA Women's Champions League finaler

Resultater

Resultater efter hold 

Flere tyske spillere har vundet Champions League mere end to gange. Viola Odebrecht og Conny Pohlers har begge vundet den fire gange, Josephine Henning, Alexandra Popp og Nadine Keßler har vundet tre gange. Pohlers er den eneste, som har vundet turneringen med tre forskellige klubber (Potsdam 2005, Frankfurt 2008 og Wolfsburg 2013, 2014).
Atletik under sommer-OL 2016 - 800 meter løb (damer)

Kvindernes 800 meter løb ved sommer-OL 2016fandt sted i perioden 17. august til 20. august på det olympiske stadium.

Referencer

800 meter løb (damer)
Atletik under sommer-OL 2016 - 200 meter løb (damer)

Kvindernes 200 meter løb under sommer-OL 2016 fandt sted i perioden 15. august til 17. august 2016 på Olympic Stadium.

Referencer 

200 meter løb (damer)
Kvindesport under OL
Atletik under sommer-OL 2016 - 10000 meter løb (herrer)

Mændenes 10000 meter under sommer-OL 2016 fandt sted den 13. august 2016 på Olympic Stadium.

Referencer

10000 meter løb (herrer)
Atletik under sommer-OL 2016 - 110 meter hækkeløb (herrer)

Mændenes 110 meter hækkeløb under sommer-OL 2016 fandt sted d. 15 august og 16. august 2016 på Olympic Stadium.

Referencer 

110 meter hækkeløb (herrer)
Natura 2000-område nr. 88 Nørholm Hede, Nørholm Skov og Varde Å øst for Varde

Natura 2000-område nr. 88 Nørholm Hede, Nørholm Skov og Varde Å øst for Varde består af habitatområdet H77, der er på 992 hektar og ligger i Varde Kommune.

Beskrivelse 
Området består af de store fredede hede- og skovområder ved Nørholm Gods samt Karlsgårde Sø med omgivende naturarealer. Det omfatter området endvidere et område langs Varde Å oven for Varde by og mindre strækninger af Ansager Å og Grindsted Å med tilstødende eng- og mosearealer. Den fredede Nørholm Hede er en stor, sammenhængende hede der ligger som en mosaik af tørre og våde arealer. I et strøg over heden findes spredte partier med indlandsklitter. Store dele af Nørholm Skov blev for knap 20 år siden fredet som urørt skov. Skoven ligger i et stærkt kuperet terræn på sydskrænten af Varde Bakkeø, og skoven er gennemskåret af flere bække og kildevæld. .

Langs nord- og vestsiden af Nørholm Hede findes en række sure overdrevsarealer, der har stor regional betydning. I moserne langs Varde Å findes spredte forekomster af rigkær og kildevæld.

Karlsgårde Sø er blandt de største søer i Sydvestjylland (85,7 ha). Søen er dannet ved opstemning i 1920-21 og ved tilførelse af vand via kanaler fra Varde Å og Holme Å. Karlsgårde Sø er en næringsrig sø, og rummer en varieret bestand af langskudsvegetation. Der er aflejret store mængder kviksølv på bunden af Karlsgårde Sø som følge af udledninger fra det daværende Grindsted Værk frem til 1970’erne.

Områdets moser, enge og heder er omfattet af naturbeskyttelseslovens § 3.

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Naturplanen
 Basisanalysen 2016-21

Natura 2000-planer
Lokaliteter i Varde Kommune
EU-habitatområder i Danmark
Cremaster

Cremaster er en muskel der dækker testiklerne og sædlederen.

Referencer 

Muskelsystemet
Rectusskede

Rectusskeden er dannet af aponeuroser af den tværgående bugmuskel og de skrå ydre og indre bugmuskler. Den indeholder rectus abdominis- og pyramidalismusklerne

Den kan deles op i anteriore og posteriore laminae (tynde plader).

Referencer 

Muskelsystemet
Tour of Almaty 2016

Tour of Almaty 2016 var den 4. udgave af cykelløbet Tour of Almaty. Løbet var en del af UCI Asia Tour-kalenderen og blev arrangeret 2. oktober 2016. Løbet blev vundet af Aleksej Lutsenko fra  for tredje gang i træk.

Hold

Resultater

Eksterne henvisninger

Tour of Almaty
UCI Asia Tour 2016
Buet linje på rectusskeden

Den buet linje på rectusskeden,  eller Douglaslinjen er en horisontal linje der demarkerer den nedre grænse af det posteriore lag af rectusskeden. Den viser også hvor de inferiore epigastriske kar perforerer rectus abdominis.

Referencer 

Muskelsystemet
Travers Twiss

Sir Travers Twiss (født 19. marts 1809 i Marylebone, død 14. januar 1897 i Fulham) var en engelsk nationaløkonom og retslærd.

Twiss studerede i Oxford, hvor han blev Dr. jur. 1841. Samme år blev han advokat, var 1842—47 Drummond Professor i nationaløkonomi i Oxford, 1852 professor i folkeret ved King's College i London, 1855 Regius Professor i civilret i Oxford, 1849 generalkommissær ved bispedømmet i Canterbury, 1858 kansler ved bispedømmet i London, 1862 generaladvokat ved admiralitetet, 1867 ved Queen's Bench Division, samme år ophøjet i adelsstanden. Han var medlem af flere regeringskommissioner. Uheldige huslige forhold bevirkede, at han 1872 trak sig tilbage til privatlivet. I 1884 forfattede Twiss efter kong Leopolds opfordring en grundlov for Congostaten; 1885 virkede han som særlig tilkaldt rådgiver ved den vestafrikanske konference i Berlin. Twiss var medstifter af og senere æresmedlem af Institut de droit international, medredaktør af Revue de droit international et de législation comparée, hvortil han, ligesom forøvrigt til en række andre tidsskrifter, ydede en mængde bidrag. Twiss var en mand af omfattende interesser og kundskaber. I sine unge år dyrkede han historiske og filologiske studier — Epitome of Niebuhr's History of Rome (I—II 1837), en udgave af Livius (1842) og andre —; hans nationaløkonomiske professorat affødte værker som On certain tests of a thriving population (1845) og View of the progress of Political Economy in Europe since the XVI century (1847), han leverede en kritisk udgave
og oversættelse af Henricus de Bractons De legibus et consuetudinihus Angliae (I—VI 1878—83), hvilken dog ikke tilfredsstiller nutidens krav. Størst betydning havde Twiss på folkerettens område, hvor han nød europæisk autoritet; hans vigtigste herhenhørende arbejder er The Oregon Questin examined, in Respect to Facts and the Law of Nations (1846), On the relations of the duchies af Schleswig and Holstein to the crown of Denmark and the Germanic confederation, and on the treaty-engagements of the great European Powers in reference thereto (1848), der samme år blev udgivet på tysk som nr. 3 af Skandinavisches Portfolio, The Letters apostolic of Pope Pius IX, considered with reference to the Law of England and the law of Europe (1851), Two introductory lectures on the science of international Law (1856) og hovedværket The Law of Nations considered as independent political communities (I—II, 1861 og 1863 og senere udgaver; oversat på fransk 1886 og 1889). Et for søretsstudiet vigtigt skrift er The black Book of the admiralty (I—IV, 1871—76). Under mærket Corvinus
skrev Twiss Hungary. Its Constitution and its catastrophe (1858).

Kilder 

 

Jurister fra Storbritannien
Nationaløkonomer fra Storbritannien
Faglitterære forfattere fra England
Engelsksprogede forfattere
Briter i 1800-tallet